CELEX: 62008TN0137
Language: lt
Date: 2008-04-09 00:00:00
Title: Byla T-137/08 2008 m. balandžio 9 d. pareikštas ieškinys byloje BCS prieš VRDT — Deere (Žalios ir geltonos spalvų derinys)

7.6.2008   
            
            
               LT
            
            
               Europos Sąjungos oficialusis leidinys
            
            
               C 142/33
            
         2008 m. balandžio 9 d. pareikštas ieškinys byloje BCS prieš VRDT — Deere (Žalios ir geltonos spalvų derinys)
   
   (Byla T-137/08)
   (2008/C 142/60)
   Kalba, kuria surašytas ieškinys: anglų
   Šalys
   
      Ieškovė: BCS SpA (Milanas, Italija), atstovaujama advokatų M. Franzosi, V. Jandoli, F. Santonocito
   
      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)
   
      Kita procedūros Apeliacinėje taryboje šalis: Deere & Company (Moline, Jungtinės Valstijos)
   Ieškovės reikalavimai
   
               —
            
            
               Panaikinti 2008 m. sausio 16 d. Antrosios apeliacinės tarybos sprendimą byloje R 0222/2007-2.
            
         
               —
            
            
               Priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   
      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: vaizdinis prekių ženklas, kurį sudaro žalios ir geltonos spalvų derinys 7 ir 12 klasių prekėms — Bendrijos prekių ženklo paraiška Nr. 63 289
   Bendrijos prekių ženklo savininkas: Deere & Company
   
      Šalis, prašanti pripažinti Bendrijos prekių ženklo registraciją negaliojančia: ieškovė
   
      Panaikinimo skyriaus sprendimas: atmesti prašymą pripažinti registraciją negaliojančia
   
      Apeliacinės tarybos sprendimas: atmesti apeliaciją
   
      Ieškinio pagrindai: Tarybos Reglamento Nr. 40/94 7 straipsnio 3 dalies, 52 straipsnio 1 dalies c punkto, atsižvelgiant į 8 straipsnio 4 dalį ir 73 straipsnio 1 dalį, pažeidimas, nes:
   
               —
            
            
               Apeliacinė taryba turėjo labai siaurai aiškinti 7 straipsnio 3 dalį ir kitai procedūros šaliai taikyti labai griežtus įrodinėjimo reikalavimus;
            
         
               —
            
            
               Apeliacinė taryba nepripažino ieškovės ankstesnio faktinio prekių ženklo;
            
         
               —
            
            
               Apeliacinės tarybos sprendimo motyvacija yra prieštaringa.